13/02/2014 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do convenio colectivo do persoal laboral da Deputación Provincial da Coruña

Visto o expediente do convenio colectivo do persoal laboral da DEPUTACION PROVINCIAL DA CORUÑA (código de convenio 15001152011986), que foi subscrito pola comisión negociadora o día 8 de novembro de 2013, e ratificado polo Pleno da Deputación Provincial o 20.12.2013, de conformidade co disposto no Real decreto 713/2010, do 28 de maio, sobre rexistro e depósito de convenios e acordos colectivos de traballo, e a Orde do 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia A Xefatura Territorial de Traballo e Benestar da Coruña RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 29 de xaneiro de 2014. Xefa territorial MARÍA PILAR CARIDAD ALONSO CONVENIO COLECTIVO DA DEPUTACIÓN PROVINCIAL DA CORUÑA-PERSOAL LABORAL CAPÍTULO I.–DISPOSICIÓNS XERAIS Artigo 1.–Obxecto. O presente convenio colectivo, celebrado entre os representantes da Deputación Provincial da Coruña e o comité de empresa desta, ten como principal obxectivo establecer e regular as normas polas que se rexerán as condicións de traballo e retributivas das persoas empregadas públicas en réxime laboral da Deputación Provincial da Coruña, así como as normas sociais, económicas e sindicais que lles serán de aplicación. En todo aquelo que non estea recollido no presente convenio, aplicarase a normativa vixente en cada momento que dicte o Estado ou a Comunidade Autónoma de Galicia, en razón das súas respectivas competencias. A formalización do presente convenio en ningún caso implica para o seu ámbito a renuncia os seus dereitos como persoal laboral das persoas empregadas públicas en réxime laboral da Deputación Provincial da Coruña. Para o desenvolvemento futuro das condicions recollidas no presente convenio a Deputación tenderá, no posible, a normativa vixente en cada momento para os funcionarios da Administración local, como referencia básica donde arribar e dende ahí cumprir o xa contemplado nos principios da Planificación Estratéxica 2013-2015. Artigo 2.–Ámbito de aplicación.1.– Ámbito persoal. –Este convenio aplicarase a todo o persoal laboral que preste os seus servizos para a Deputación Provincial da Coruña. A estes efectos, considerase persoal laboral ás persoas empregadas públicas suxeitas a calquera tipo de contrato laboral para desempeñar os postos de traballo e as funcións que respondan á actividade normal da Deputación. Quedan excluídas, en consecuencia, do ámbito de aplicación deste convenio: * As persoas funcionarias públicas de carreira e interinas. * O persoal eventual e/ou de confianza. * As persoas que presten os seus servizos en fundacións ou organismos autónomos con personalidade xurídica propia dependentes da Deputación. * As persoas que presten os seus servizos en virtude de calquera das relacións laborais definidas no artigo 1.3 do Estatuto dos Traballadores, así como as de carácter especial regulamentadas no artigo 2 do mesmo. * As persoas profesionais cuxa relación de servizos coa Deputación da Coruña se derive dun contrato administrativo, civil ou mercantil, para a realización de traballos concretos ou específicos. * As persoas traballadoras das empresas contratadas para a prestación de servizos. * En xeral, todas aquelas persoas non incluídas no número 1 deste artigo.2.– Ámbitos funcional e territorial. –O presente convenio colectivo ten como ámbito funcional a Deputación Provincial da Coruña, como empresa única constituida por todos os centros de traballo que comprende e que dela dependen, e como ámbito territorial a provincia da Coruña. Artigo 3.–Ámbito temporal. O convenio entrará en vigor o 1 de xaneiro de 2014 e estará vixente ata o 31 de decembro do mesmo ano, agás nas materias nas que no seu texto se estableza outro período de vixencia, e prorrogarase automáticamente, por períodos dun ano, a non ser que fora denunciado por calquera das partes lexitimadas cun mínimo de catro (4) meses de antelación a finalización da vixencia do seu período inicial ou de calquera das súas prórrogas. En caso de denuncia, quedará vixente o presente convenio colectivo ata que as partes chegen a acordó na redacción dun novo convenio. Artigo 4.–Equiparación do persoal laboral co persoal funcionario. Sempre que sexa conforme co previsto no ordeamento xurídico, equipáranse as normas, condicións de traballo, sociais e as retribucións íntegras de todas as persoas empregadas públicas da Deputación da Coruña, sexan persoal laboral ou persoal funcionario, sempre que desempeñen postos de grupos, subgrupos, e/ou tipos de postos que resulten equiparados segundo as relacións de postos de traballo e nas táboas salariais que se acorden. Artigo 5.–Comisión paritaria.1. Creación. –As partes acordan crear unha comisión paritaria para a vixilancia, aplicación e interpretación deste convenio colectivo, que entenderá dos conflitos derivados da súa aplicación e interpretación, con carácter previo ao exercicio das accións que poideran corresponder ante a xurisdicción competente ou autoridade laboral. A comisión constituirase dentro dos quince (15) días seguintes á publicación do presente convenio no BOP.2. Composición. –A comisión paritaria estará integrada por cinco (5) dos membros do comité de empresa, designados por éste entre os integrantes do mesmo, e un número igual de representantes designados pola Corporación. A comisión poderá estar asistida das persoas asesoras e/ou técnicas que se consideren necesarias para o informe e asesoramento dos asuntos a tratar.3. Funcións. –As funcións específicas da comisión paritaria serán as seguintes: * Interpretación do convenio colectivo. * Vixilancia do cumprimento do pactado * Estudio das reclamacions e queixas que lle formulen os traballadores á propia comisión paritaria. * Emisión de informe e propostas para actualización dos pactos obxeto do convenio. * Emisión de informe e propostas para a definición, asimilación e integración nos distintos niveis das categorias profesionais non recollidas neste convenio, que veñan aconselladas polas necesidades da propia organización. * Estudar e propoñer, cando proceda, a creación, modificacion ou supresión de grupos, especialidades ou niveis. * Propoñer a mediación e/ou arbitraxe nas discrepancias que poidan xurdir na aplicación do convenio. * Proposta de actividades que tendan a unha maior eficacia práctica do acordado no convenio. * As demais funcións específicas ou temporáis que se lle poidan atribuír no presente convenio. Estas funcións non obstaculizarán en ningún caso as de carácter administrativo e contencioso, elevándose consulta, no caso de dúbida, á autoridade laboral competente.4. Reunións. –A comisión paritaria reunirase como mínimo unha vez ao trimestre. Tamén deberá reunirse, a iniciativa dunha das partes, no prazo máximo de quince (15) días naturais, contados a partir do día seguinte ao da data da comunicación por escrito á outra parte, e a solicitude debera ir acompañada pola documentación necesaria. A iniciativa deberá ser formulada mediante un escrito subscrito como mínimo pola mayoria dos membros da parte solicitante. A secretaría da comisión será desempeñada por un funcionario/a elexido/a por maioría. Igualmente poderán realizarse reunións con carácter de urxencia, cando ambas partes así o acorden. A orde do día de cada reunión estará integrada polos asuntos propostos polos membros da comisión, o primeiro punto será a lectura e aprobación da acta anterior, se procede, e o último será o apartado de rogos e preguntas.5. Acordos. –Os acordos da comisión paritaria adoptaranse por mayoría de cada unha das partes. Levantarase acta de todos os acordos adoptados, que entrarán en vigor na data que se estableza. Cando os acordos supoñan unha modificación sustancial do convenio colectivo, previo acordo na comisión paritaria, incorporaranse ao seu texto, sen prexuízo dos trámites establecidos legalmente. CAPÍTULO II.–DEREITOS E DEBERES DAS PERSOAS TRABALLADORAS Todo o persoal laboral que preste os seus servizos para a Deputación Provincial da Coruña terá os dereitos e deberes que en cada momento resulten de aplicación na normativa legalmente aplicable, e na medida do legalmente posible estarán equiparados o persoal funcionario, debendo observar os principios éticos e de conduta que igualmente estableza a lexislación vixente para todos os empregados públicos. Igualmente o persoal laboral observará o cumprimento das políticas globais no ámbito dos recursos humanos da Deputación formalmente aprobadas polo Pleno da mesma, e o desenvolvemento dos procesos de planificación estratéxica e plans de emprego legalmente aprobados previa negociación ca representación de todos os traballadores e, en particular, o cumprimento dos plans para adecuar os diversos ámbitos internos de traballo da Deputación a sus propias necesidades e obxetivos, co fin de incrementar a sua eficacia e eficiencia na organización dos recursos humanos dispoñibles actualmente. Artigo 6.–Dereitos dos/das empregados/as.1. Dereitos individuais. Os traballadores teñen os seguintes dereitos, de carácter individual, en correspondencia coa natureza xurídica da súa relación de servizo: a) Ao desempeño efectivo das funcións ou tarefas propias da súa condición profesional e de acordo coa progresión alcanzada na súa carreira profesional. b) Á progresión na carreira profesional e promoción interna segundo principios constitucionais de igualdade, mérito e capacidade, mediante a implantación de sistemas obxectivos e transparentes de avaliación. c) A percibir as retribucións e as indemnizacións por razón do servizo. d) A participar na consecución dos obxectivos atribuídos á unidade onde preste os seus servizos e a ser informado polos seus superiores das tarefas a desenvolver. e) Á defensa xurídica e protección da Administración Pública nos procedementos que se sigan ante calquera orde xurisdicional como consecuencia do exercicio lexítimo das súas funcións ou cargos públicos. f) Á formación continua e á actualización permanente dos seus coñecementos e capacidades profesionais, preferentemente en horario laboral. g) Ao respecto da súa intimidade, orientación sexual, propia imaxe e dignidade no traballo, especialmente fronte ao acoso sexual e por razón de sexo, moral e laboral. h) Á non discriminación por razón de nacemento, orixe racial ou étnico, xénero, sexo ou orientación sexual, relixión ou conviccións, opinión, discapacidade, idade ou calquera outra condición ou circunstancia persoal ou social. i) Á adopción de medidas que favorezan a conciliación da vida persoal, familiar e laboral. j) Á liberdade de expresión dentro dos límites do ordenamento xurídico. k) A recibir protección eficaz en materia de seguridade e saúde no traballo. l) Ás vacacións, descansos, permisos e licenzas que lle correspondan. m) Á xubilación segundo os termos e condicións establecidas nas normas aplicables. n) Ás prestacións da Seguridade Social correspondentes ao réxime que lles sexa de aplicación. o) A libre asociación profesional. p) A súa integridade física e a unha adecuada política de seguridade e hixiene no traballo. Aos demais dereitos recoñecidos polo ordenamento xurídico.2. Dereitos individuais exercidos colectivamente. Os traballadores teñen os seguintes dereitos individuais que se exercen de forma colectiva: – Á liberdade sindical. – Á negociación colectiva e á participación na determinación das condicións de traballo. – Ao exercicio da folga, coa garantía do mantemento dos servizos esenciais da comunidade. – Á formulación de conflitos colectivos de traballo, de acordo coa lexislación aplicable en cada caso. – Ao de reunión, nos termos establecidos no presente convenio. Artigo 7.–Deberes dos/das empregados/as e principios éticos e de conducta. Os/as empregados/as deberán desempeñar, con dilixencia, as tarefas que teñan asignadas, e velar polos intereses xerais, con suxeición e observancia da Constitución e do resto do ordenamento xurídico, e deberán actuar con arranxo aos seguintes principios: obxectividade, integridade, neutralidade, responsabilidade, imparcialidade, confidencialidade, dedicación ao servizo público, transparencia, exemplaridade, austeridade, accesibilidade, eficacia, honradez, promoción da contorna cultural e ambiental, e respecto á igualdade entre mulleres e homes, que inspiran o código de conduta dos empregados públicos configurado polos principios éticos e de conduta regulados no presente artigo.1. Principios éticos: a) Os traballadores respectarán a Constitución e o resto de normas que integran o ordenamento xurídico. b) A súa actuación perseguirá a satisfacción dos intereses xerais dos cidadáns e fundamentarase en consideracións obxectivas orientadas cara á imparcialidade e o interese común, á marxe de calquera outro factor que exprese posicións persoais, familiares, corporativas, clientelares ou calquera outras que poidan chocar con este principio. c) Axustarán a súa actuación aos principios de lealdade e boa fe coa Administración na que presten os seus servizos, e cos seus superiores, compañeiros, subordinados e cos cidadáns. d) A súa conduta basearase no respecto dos dereitos fundamentais e liberdades públicas, evitando toda actuación que poida producir discriminación algunha por razón de nacemento, orixe racial ou étnico, xénero, sexo, orientación sexual, relixión ou conviccións, opinión, discapacidade, idade ou calquera outra condición ou circunstancia persoal ou social. e) Absteranse naqueles asuntos nos que teñan un interese persoal, así como de toda actividade privada ou interese que poida supoñer un risco de conflicto de intereses co seu posto público. f) Non contraerán obrigacións económicas nin intervirán en operacións financeiras, obrigacións patrimoniais ou negocios xurídicos, con persoas ou entidades, cando poida supor un conflito de intereses coas abrigas do seu posto público. g) Non aceptarán ningún trato de favor ou situación que implique privilexio ou vantaxe inxustificada, por parte de persoas físicas ou entidades privadas. h) Actuarán de acordo cos principios de eficacia, economía e eficiencia, e vixilarán a consecución do interese xeral e o cumprimento dos obxectivos da organización. i) Non influirán na axilización ou resolución de trámite ou procedemento administrativo sen xusta causa e, en ningún caso, cando iso comporte un privilexio, en beneficio dos titulares dos cargos públicos ou a súa contorna familiar e social inmediato, ou cando supoña un menoscabo dos intereses de terceiros. j) Cumprirán con dilixencia as tarefas que lles correspondan ou se lles encomenden e, no seu caso, resolverán dentro de prazo os procedementos ou expedientes da súa competencia. k) Exercerán as súas atribucións segundo o principio de dedicación ao servizo público, absténdose non só de condutas contrarias ao mesmo, se nón tamén de calquera outra que comprometa a neutralidade no exercicio dos servizos públicos. l) Gardarán segredo das materias clasificadas ou outras cuxa difusión estea prohibida legalmente, e manterán a debida discreción sobre aqueles asuntos que coñezan por razón do seu cargo, sen que poidan facer uso da información obtida para beneficio propio ou de terceiros, ou en prexuízo do interese público.2. Principios de conduta: a) Tratarán con atención e respecto aos cidadáns, aos seus superiores e aos restantes empregados públicos. b) O desempeño das tarefas correspondentes ao seu posto de traballo realizarase de forma dilixente e cumprindo a xornada e o horario establecidos. c) Obedecerán as instrucións e ordes profesionais dos superiores, salvo que constitúan unha infracción manifesta do ordenamento xurídico, nese caso poranas inmediatamente en coñecemento dos órganos de inspección procedentes. d) Informarán aos cidadáns sobre aquelas materias ou asuntos que teñan dereito a coñecer, e facilitarán o exercicio dos seus dereitos e o cumprimento das súas obrigas. e) Administrarán os recursos e bens públicos con austeridade, e non utilizarán os mesmos en proveito propio ou de persoas achegadas. Terán, así mesmo, o deber de velar pola súa conservación. f) Rexeitarase calquera agasallo, favor ou servizo en condicións vantaxosas que vaia máis aló dos usos habituais, sociais e de cortesía, sen prexuízo do establecido no Código Penal. g) Garantirán a constancia e permanencia dos documentos para a súa transmisión e entrega aos seus posteriores responsables. h) Manterán actualizada a súa formación e cualificación. i) Observarán as normas sobre seguridade e saúde laboral. j) Porán en coñecemento dos seus superiores ou dos órganos competentes as propostas que consideren adecuadas para mellorar o desenvolvemento das funcións da unidade na que estean destinados. A estes efectos poderase prever a creación da instancia adecuada competente para centralizar a recepción das propostas dos empregados públicos ou administrados que sirvan para mellorar a eficacia no servizo. k) Garantirán a atención ao cidadán en galego ou castelán, segundo este o solicite. CAPÍTULO III.–PROVISIÓN DE VACANTES, CONTRATACIÓN E INGRESO Artigo 8.–Provisión de postos de traballo. A provisión de postos de traballo vacantes, sempre que cada un deles non esté declarado a extinguir ou amortizar, realizarase polo procedemento que para cada posto se estableza na correspondente relación de postos de traballo ou no correspondente cadro de persoal e con suxeción en todo caso ao disposto na lexislación vixente aplicable en cada momento para todo o persoal da Deputación da Coruña. No caso do persoal laboral a Deputación Provincial da Coruña comunicará ao comité de empresa e aos centros dependentes as vacantes que se produzan no cadro de persoal Laboral que non sexan obxecto de amortización, para que todos os traballadores podan optar a súa provisión conforme ao seguinte orde de preferencia: 1.–Traslados voluntarios.2.–Reingreso de excedentes forzosos.3.–Reingreso de excedentes voluntarios.4.–Ascensos de categoría.5.–Novo ingreso.6.–Permutas. Darase cumprida información ao comité de empresa de todos e cada un dos procesos de provisión de vacantes. Pedirase informe, entre outros, o comité de empresa nos procesos de provisión dos supostos 1, 2, 3 e 4.1. Traslados voluntarios. a) Os concursos de traslados voluntarios realizaranse unha vez ao ano, mediante a correspondente convocatoria pública. b) O traslado voluntario so poderá concederse a petición do traballador fixo do cadro, con antigüidade mínima de dous anos, se existira posto vacante do mesmo grupo, subgrupo e tipo de posto no mesmo ou outro centro. c) As solicitudes de traslado voluntario formularanse mediante petición escrita do interesado e precisamente nas datas que determine a convocatoria do concurso de traslado. d) O traballador trasladado poderá solicitar novos traslados sempre e cando no posto de orixe tivera consolidado a antigüidade mínima de dous anos.2. Reingreso de excedentes forzosos. –Os traballadores en situación de excedencia forzosa poderán reingresar ao servizo activo sempre que exista posto vacante do mesmo grupo, subgrupo e tipo de posto.3. Reingreso de excedentes voluntarios. –Os traballadores en situación de excedencia voluntaria poderán reingresar ao servizo activo sempre que exista posto vacante do mesmo grupo, subgrupo e tipo de posto.4. Ascensos de categoría. –A promoción interna ou provisión de postos de traballo vacantes que supoña un cambio de grupo e/ou subgrupo profesional, rexerase polas mesmas normas de promoción interna vertical e horizontal legalmente aplicables en cada momento ao resto de persoal da Deputación da Coruña. O desempeño temporal de postos dun grupo e/ou subgrupo profesional de nivel superior non suporá en caso ningún causa para o acceso definitivo directo ao posto superior. Dende a entrada en vigor do presente convenio (01/01/2014) e como máximo ata a data de finalización da vixencia do Plan de emprego 2013-2015 (31/12/2015) aprobado polo acordo plenario da Deputación da Coruña do 31/05/2013, establecerase un período de tempo transitorio para a provisión dos citados postos laborais das áreas incluídas na execución do dito Plan de Emprego, mediante un sistema temporal de promoción interna que aplicará as seguintes normas básicas de promoción interna vertical e horizontal aplicables o persoal laboral: a) Unha vez cumpridas as quendas de provisión dos apartados precedentes, a provisión de vacantes será sacada a concurso interno para ser cubertas polos aspirantes as mesmas dentro da mesma área funcional. b) Os aspirantes terán que ser traballadores fixos, con dous anos de antigüidade como mínimo, dispor da titulación legalmente esixida e pertencer a grupos e/ou subgrupos de igual ou inferior rango. c.) A selección para os postos vacantes realizarase de conformidade co que sinalen as bases da convocatoria do concurso. d) O órgano selectivo será colexiado e a súa composición deberá axustarse aos principios de imparcialidade e profesionalidade dos seus membros, e tenderase, así mesmo, á paridade entre muller e home, non podendo formar parte del nin o persoal de elección nin o de designación política, nin o persoal temporal. As persoas que o formen pertencerán a el sempre a título individual, non podendo ostentarse esta pertenza nin en representación nin por conta de ningúen. O comité de empresa poderá propoñer a un (1) dos membros do órgano de selección. e) A proposta do órgano de selección, os nomeamentos resultantes serán efectuados pola Presidencia da Corporación.5. Persoal de novo ingreso. –O acceso á condición de persoal laboral fixo do cadro de persoal, rexeráse polo previsto na lexislación e polos procedementos vixentes en cada momento para os empregados públicos e, en concreto, para os empregados públicos da Administración local. As normas básicas, para o caso en que fose imprescindible dito novo persoal laboral fixo e a lexislación vixente así o permitise, serán as seguintes: a) Unha vez esgotadas as quendas de provisión dos apartados precedentes, procederase á convocatoria pública dos sistemas de selección que permitan cubrir as vacantes incluídas na oferta de emprego para o respectivo ano. b) Na convocatoria, bases e probas selectivas teranse en conta os principios de igualdade, capacidade, mérito e publicidade, axustándose o procedemento á normativa vixente en cada momento para o acceso ao emprego público. c) O órgano selectivo será colexiado e a súa composición deberá axustarse aos principios de imparcialidade e profesionalidade dos seus membros, e tenderase, así mesmo, á paridade entre muller e home, non podendo formar parte del nin o persoal de elección nin o de designación política, nin o persoal temporal. As persoas que o formen pertencerán a el sempre a título individual, non podendo ostentarse esta pertenza nin en representación nin por conta de ningúen. O comité de empresa poderá propoñer a un (1) dos membros do órgano de selección. d) A proposta do órgano selectivo, os nomeamentos resultantes serán efectuados pola Presidencia da Corporación. e) O persoal laboral de novo ingreso estará sometido a un período de proba de tres (3) meses no caso do persoal titulado e de quince (15) días para o resto do persoal, durante o cal a relación laboral poderá resoslverse a instancia de calquera das partes. En todo caso, mentres transcorre dito período de proba o traballador causará alta no cadro de persoal e no réxime da Seguridade Social. As situacións de incapacidade temporal e os permisos de maternidade, paternidade, lactación acumulada e adopción ou acollemento que afecten ao traballador durante ese período de proba, interromperán o seu cómputo. f) As vacantes que se convoquen comunicaranse con antelación á súa publicación ao comité de empresa. g) Do fin das relacións laborais regulamentadas neste parágrafo informarase aos representantes dos traballadores.6. Permutas. –Con carácter excepcional poderán autorizarse permutas entre dous traballadores/as dun mesmo ou distintos centros de traballo dependentes da Deputación da Coruña cando concorran as seguintes circunstancias: a) Que sexan fixos/as do cadro de persoal e leven un ano ao menos ao servizo da Deputación. b) Solicitude de ambos/as interesados/as e informes favorables previos dos seus respectivos centros de traballo. c) Que desempeñen iguais postos de traballo de igual grupo, subgrupo e tipo de posto nos seus centros de traballo. CAPÍTULO IV.–CLASIFICACIÓN PROFESIONAL Artigo 9.–Sistemas de clasificación. Os sistemas de clasificación que se contemplan no presente convenio estrutúranse en grupos e subgrupos, e establécense co fin de ordenar os postos de traballo atendendo aos niveis de titulación legalmente esixible, formación e capacitación para exercer as tarefas e cometidos dos distintos niveis da prestación do servizo público, facilitar a mobilidade do persoal, poder favorecer a súa promoción e establecer para elo mecanismos de carreira dentro do sistema. O sistema 1 utilizarase unha vez articulado o proceso de funcionarización e o sistema 2 utilizarase ata que entre o 1. SISTEMA 1 DE CLASIFICACIÓN. –Establécense os diversos grupos profesionais, similares cos sinalados na normativa vixente para o persoal funcionario, e por tanto coincidentes cos do restante personal da Deputación, e dentro déstes establécesen os correspondentes subgrupos. A clasificación dos postos en cada grupo e subgrupo estará en función do nivel da titulación, da responsabilidade das función a desempeñar e das características das probas de acceso, de conformidade en todo caso co establecido na relación de postos de traballo vixente en cada momento, na que figurarán especificados igualmente, de ser o caso, os diferentes tipos de postos. SISTEMA 2 DE CLASIFICACIÓN. –Establécense os diversos grupos profesionais e dentro déstes establécesen os correspondentes Subgrupos. A clasificación dos postos en cada grupo e subgrupo estará en función do nivel da titulación, da responsabilidade das función a desempeñar e das características das probas de acceso, de conformidade en todo caso co establecido na relación de postos de traballo vixente en cada momento, na que figurarán especificados igualmente, de ser o caso, os diferentes tipos de postos. Ademais: a) Este sistema de clasificación estrutúrase en grupos e subgrupos profesionais, e tipos de postos, e establécese co fin de ordenar os postos de traballo atendendo aos niveis de titulación, formación e capacitación para exercer as tarefas e cometidos dos distintos niveis da prestación do servizo público, facilitar a mobilidade do persoal e favorecer a súa promoción establecendo temporalmente mecanismos de carreira dentro do sistema. b) O grupo profesional agrupa conxuntamente as aptitudes profesionais, as titulacións e o contido xeral da prestación laboral que se corresponde coas mesmas. A pertenza a un grupo e/ou subgrupo capacitará para o desempeño de todas as tarefas e cometidos propios dos mesmos, cas limitacións derivadas da esixencia das titulacións específicas e dos demais requisitos de carácter profesional contemplados, no seu caso, nas relacións de postos de traballo. Só se poderá modificar o grupo profesional e/ou subgrupo e o seu contido a través da relación de postos de traballo. O tipo de posto definirase pola súa pertenza a un grupo profesional e/ou subgrupo e a súa especialización, recollendo de maneira non exhaustiva as actividades propias dos mesmos, de conformidade coa organización e ordenación dos procesos de traballo. c) O ANEXO I recollerá: a) os tipos de postos deste convenio segundo a sua pertenza aos distintos grupos e subgrupos profesionais, b) as definicións precisas dos propios tipos de postos, e c) as táboas de salariais nas que se realizará a equiparación entre os tipos de postos definidos e a estrutura indicada no indicado sistema 1. Artigo 10.–Criterios para determinar a pertenza aos grupos e/ou subgrupos profesionais.1. A determinación da pertenza a un grupo e/ou subgrupo profesional será o resultado da ponderación, entre outros, dos seguintes factores: titulación esixida pola relación de postos de traballo, coñecementos e experiencia, iniciativa, autonomía, responsabilidade, mando e complexidade.2. Na valoración dos factores anteriormente mencionados terase en conta, ademais do requisito indispensable: a) Coñecementos e experiencia: na valoración terase en conta, ademais da formación básica ou específica necesaria para cumprir correctamente os cometidos, a experiencia adquirida e a dificultade para a adquisición de ditos coñecementos e experiencia. b) Iniciativa: na valoración terase en conta o grao de seguimento de normas, procedementos ou directrices para a execución de tarefas ou funcións. c) Autonomía: na valoración terase en conta o grao de dependencia xerárquica no desempeño de tarefas ou funcións que se desenvolvan. d) Responsabilidade: na valoración se terán en conta o grao de autonomía de acción do traballador, o nivel de influenza sobre os resultados, a relevancia da xestión sobre recursos humanos, técnicos e produtivos e a asunción do risco polas decisións tomadas e as súas consecuencias. e) Mando: na valoración terase en conta o grao de supervisión e ordenación das funcións e tarefas, a capacidade de interrelación, as características do colectivo e o número de persoas sobre as que se exerce o mando. f) Complexidade: na valoración terase en conta o número e o grao de integración dos diversos factores antes enumerados na tarefa ou posto encomendado. Artigo 11.–Grupos profesionais. De conformidade en todo caso co establecido na relación de postos de traballo vixente en cada momento, na que figurarán especificados igualmente, de ser o caso, os diferentes tipos de postos: 1. Establécense os seguintes grupos profesionais e os correspondentes subgrupos: SISTEMA 1 DE CLASIFICACIÓN GRUPO A  SUBGRUPO A1.–Traballadores con funcións que requiren un alto grao de coñecementos profesionais que exercen sobre un ou varios sectores da actividade, con obxectivos definidos e alto grao de esixencia nos factores de iniciativa, autonomía e responsabilidade. Titulación: título universitario de grao, doutor, licenciado, enxeñeiro, arquitecto ou equivalente ao grao.  SUBGRUPO A2.–Traballadores con funcións consistentes na realización de actividades complexas con obxectivos definidos dentro do seu nivel académico; que integran, coordinan ou supervisan a execución de tarefas heteroxéneas coa responsabilidade de ordear o traballo dun conxunto de colaboradores; inclúese ademais a realización de tarefas complexas pero homoxéneas, así como aquelas que consisten en establecer ou desenvolver programas ou aplicar técnicas seguindo instrucións xerais. Titulación: título universitario de grao, diplomado universitario, enxeñeirotécnico, arquitecto técnico ou equivalente; equivalente ao grao. GRUPO B GRUPO C  SUBGRUPO C1.–Traballadores con funcións dun alto grao de especialización e que integran, coordinan ou supervisan a execución de varias tarefas homoxéneas ou funcións especializadas que requerirán unha ampla experiencia e un forte grao de responsabilidade segundo a complexidade da unidade, e os que realicen traballos de execución autónoma que esixa habitualmente iniciativa na tal execución, comportando, baixo supervisión, a responsabilidade destes, podendo ser axudados por outro ou outros traballadores de grupos profesionais inferiores; actuando normalmente baixo instrucións e supervisión xeral doutra ou doutras persoas, establecendo ou desenvolvendo programas ou aplicacións técnicas. Responsabilízanse de ordear o traballo dun conxunto de colaboradores e poden ter o mando directo dun conxunto de traballadores e a supervisión do seu traballo. Titulación: título de Bacharel ou técnico (FP ciclo medio); técnico especialista (FP 2.º grao).  SUBGRUPO C2.–Traballadores con funcións de certa autonomía que esixen habitualmente algunha iniciativa, podendo ser axudados por outro ou outros traballadores e os que realicen tarefas que, aínda cando se executen baixo instrucións precisas, requiren adecuados coñecementos profesionais e aptitudes prácticas e cuxa responsabilidade está limitada por unha supervisión directa e sistemática, sen prexuízo de que na execución de aqueles podan ser axudados por outros traballadores de igual ou inferior grupo profesional, podendo neste caso comportar a supervisión das tarefas que desenvolva o conxunto de traballadores que coordina. Titulación: título de Graduado en Educación Secundaria Obrigatoria; técnico auxiliar (FP 1.º grao).  AGRUPACIÓNS PROFESIONAIS (sen requisito de titulación específica).–Traballadores con funcións consistentes en operacións realizadas seguindo un método de traballo preciso e concreto, cun alto grao de supervisión, que normalmente esixen coñecementos profesionais de carácter elemental. Tarefas que se realizan de forma manual ou coa axuda de elementos mecánicos simples axustándose a instrucións concretas, claramente establecidas, cun alto grao de dependencia e que requiren normalmente esforzo físico e atención, e que non necesitan formación específica. SISTEMA 2 DE CLASIFICACIÓN GRUPO PROFESIONAL 1 SUBGRUPO 1.–TÉCNICOS SUPERIORES: Inclúense neste grupo a aqueles traballadores que no desempeño do seu traballo requiren un alto grao de coñecementos profesionais que exercen sobre un ou varios sectores da actividade, con obxectivos definidos e alto grao de esixencia nos factores de iniciativa, autonomía e responsabilidade. Titulación: título universitario de grao, doutor, licenciado, enxeñeiro, arquitecto ou equivalente ao grao. SUBGRUPO 2.–TÉCNICOS MEDIOS. Inclúense neste grupo a aqueles traballadores que levan a cabo funcións consistentes na realización de actividades complexas con obxectivos definidos dentro do seu nivel académico; integran, coordinan ou supervisan a execución de tarefas heteroxéneas coa responsabilidade de ordenar o traballo dun conxunto de colaboradores; inclúese ademais a realización de tarefas complexas pero homoxéneas, así como aquelas que consisten en establecer ou desenvolver programas ou aplicar técnicas seguindo instrucións xerais. Titulación: título universitario de grao, diplomado universitario, enxeñeirotécnico, arquitecto técnico ou equivalente; equivalente ao grao. GRUPO PROFESIONAL 2 SUBGRUPO 1.–TÉCNICOS ESPECIALISTAS E EQUIVALENTES: Inclúense neste grupo a aqueles traballadores que levan a cabo funcións consistentes na realización de actividades complexas con obxectivos definidos dentro do seu nivel académico; integran, coordinan ou supervisan a execución de tarefas heteroxéneas coa responsabilidade de ordenar o traballo dun conxunto de colaboradores; inclúese ademais a realización de tarefas complexas pero homoxéneas, así como aquelas que consisten en establecer ou desenvolver programas ou aplicar técnicas seguindo instrucións xerais. Titulación: título de Bacharel ou técnico (FP ciclo medio); técnico especialista (FP 2.º grao). SUBGRUPO 2.–XESTORES E OFICIAIS. Inclúense neste grupo a aqueles traballadores que realizan funcións con alto grao de especialización e que integran, coordinan ou supervisan a execución de varias tarefas homoxéneas ou funcións especializadas que requirirán unha ampla experiencia e un forte grao de responsabilidade en función da complexidade do organismo e aqueles traballadores que realizan traballos de execución autónoma que esixa habitualmente iniciativa por parte dos traballadores encargados da súa execución, comportando, baixo supervisión, a responsabilidade das mesmas, podendo ser axudados por outro ou outros traballadores de grupos profesionais inferiores. Normalmente actuarán baixo instrucións e supervisión xeral de outra ou outras persoas, establecendo ou desenvolvendo programas ou aplicacións técnicas. Así mesmo, responsabilízanse de ordenar o traballo dun conxunto de colaboradores e poden ter mando directo dun conxunto de traballadores e a supervisión do seu traballo. Titulación: título de Bacharel ou técnico (FP ciclo medio); técnico especialista (FP 2.º grao). GRUPO PROFESIONAL 3 SUBGRUPO 1.–OFICIAIS AUXILIARES. Inclúense neste grupo a aqueles traballadores que realizan tarefas de certa autonomía que esixen habitualmente algunha iniciativa, podendo ser axudados por outro ou outros traballadores e aqueles traballadores que realizan tarefas que, aínda cando se executen baixo instrucións precisas, requiren adecuados coñecementos profesionais e aptitudes prácticas, e cuxa responsabilidade está limitada por unha supervisión directa e sistemática, sen prexuízo de que na execución daqueles poidan ser axudados por outros traballadores de igual o inferior subgrupo profesional. O seu exercicio pode levar aparellado a supervisión das tarefas que desenvolva o conxunto de traballadores que coordina. SUBGRUPO 2.–OFICIOS. Inclúense neste grupo a aqueles traballadores que levan a cabo tarefas consistentes en operacións realizadas seguindo un método de traballo preciso e concreto, con alto grado de supervisión, que normalmente esixen coñecementos profesionais de carácter elemental. Así mesmo, incluirá a aqueles traballadores que levan a cabo tarefas que se realizan de forma manual ou con axuda de elementos mecánicos simples axustándose a instrucións concretas, claramente establecidas, con un alto grao de dependencia e que requiren normalmente esforzo físico e atención, e que non necesitan de formación específica. Titulación: sen requisito de titulación específica. FORMACIÓN.–A formación correspondente aos grupos profesionais, no que se refire os aspectos non lexislados, será revisada pola comisión paritaria segundo a evolución das equivalencias nas diferentes ramas profesionais. CAPÍTULO V.–XORNADA, VACACIÓNS, PERMISOS, LICENZAS E EXCEDENCIAS Artigo 12.–Xornada, vacacións, permisos, licenzas e excedencias.1. Xornada. A xornada total anual será a mesma que se estableza na lexislación vixente aplicable en cada momento ao persoal funcionario da Deputación. A duración da xornada de traballo na Deputación será a mesma que en cada momento estea establecida pola normativa legal para a Administración Xeral do Estado. Na actualidade, en xeral, está fixada en trinta e sete horas e media (37,5) semanais de traballo efectivo da media no cómputo anual.2. Calendario laboral. O calendario laboral inicial, do ano 2014, incorporarase como ANEXO II do convenio e será renovado anualmente, unha vez publicado pola Xunta de Galicia o calendario laboral anual dos concellos da provincia da Coruña. Será o mesmo calendario que tamén sexa aplicable para o persoal funcionario da Deputación Provincial da Coruña.3. Vacacións, permisos e licenzas. Aplicarase ao persoal laboral da Deputación Provincial da Coruña o mesmo réxime de vacacións, permisos e licenzas establecido para o persoal funcionario no acordo negociado e nas correspondentes normas reguladoras, polas que se diten instrucións sobre a xornada, calendario, réxime de vacacións, permisos e licenzas; ou logo da correspondente negociación, nas normas posteriores que as substitúan. Vacacións anuais retribuídas. Terán a mesma duración que sexa aplicable en cada momento segundo a lexislación vixente e as normas aplicables para o persoal funcionario da Deputación da Coruña. Permisos e licenzas retribuídos. Aplicarase o persoal laboral o mesmo contido da normativa reguladora do réxime de permisos e licenzas vixente en cada momento para os funcionarios da Deputación da Coruña. Permisos e licenzas non retribuídos. Aplicarase igualmente na súa totalidade o mesmo contido da normativa reguladora que resulte vixente en cada momento na Deputación da Coruña aos seus funcionarios. Permisos por motivos da conciliación da vida persoal, familiar e laboral e por razón da violencia de xénero e reducións da xornada. Aplicarase tamén o mesmo contido da normativa reguladora vixente en cada momento para os funcionarios da Deputación da Coruña.4. Excedencias. Será de aplicación o mesmo que dispoña a lexislación vixente para o persoal funcionario da Deputación da Coruña, en canto resulte compatible co disposto no Estatuto dos Traballadores, no Estatuto Básico do Empregado Público e na Ley da Función Pública de Galicia que resulte vixente en cada momento. CAPÍTULO VI.–RETRIBUCIÓNS Artigo 13.–Retribucións e estructura retributiva.1. Equiparación. Equiparación das retribucións. –As retribucións do persoal laboral equipáranse ás do persoal funcionario cando desempeñen postos de grupos, subgrupos, niveis e/ou categorías que resulten equiparados segundo o que dispoñan as relacións de postos de traballo. As contías fixaranse de conformidade co que establezan para os funcionarios da Administración local nas correspondentes leis de orzamentos xerais do Estado. E non poderán acordarse incrementos retributivos que globalmente supoñan un incremento da masa salarial superior aos límites fixados anualmente na Lei de orzamentos xerais do Estado para os empregados públicos. Período transitorio. –Para a equiparación das retribucións de todo o persoal laboral e funcionario, partindo da situación actual, habilitarase un período de tempo transitorio de dous (2) anos como máximo, dende o 01/01/2014 ata o 31/12/2015. A equiparación retributiva plena será totalmente efectiva dende o 01/01/2016, sin excepcións.2.–Retribucións e estructura retributiva. Retribucións do persoal laboral fixo do cadro de persoal. –A estructura retributiva do persoal laboral da Deputación Provincial da Coruña será a mesma que para os funcionarios das administracións públicas e según o que en cada momento dispoña a lexislación vixente para o persoal funcionario. As contías corresponderanse coa adscrición da persoa traballadora ao subgrupo ou grupo, no suposto de que este non teña subgrupo, nivel e tipo de posto fixados na correspondente relación de postos de traballo e nas táboas salariais do ANEXO I. A estructura retributiva será a recollida nas táboas salariais incorporadas neste convenio como anexo, que serán a base da inclusión dos postos e prazas na relación de postos de traballo. Retribucións do persoal laboral non fixo do cadro de persoal. –O persoal laboral non fixo do cadro de persoal percibirá as retribucións correspondentes ao posto que desempeñe, que haberá estar equiparado a algún dos tipos de posto que figuren na relación de postos de traballo e nas táboas salariais do ANEXO I. Esta estructura retributiva será de aplicación tanto o persoal laboral fixo coma o persoal laboral non fixo do cadro de persoal. Compensación e absorción. –Será de aplicación nesta materia o mesmo contido da regulación que establezan, no seu caso, as leis de orzamentos xerais do Estado aplicables aos funcionarios da Administración local. Artigo 14.–Pagas extraordinarias. As pagas extraordinarias (actualmente dúas) devengaranse nas mesmas condicións e nos mesmos períodos de tempo (meses de xuño e decembro de cada ano) que os que en cada momento resulten de aplicación ao persoal funcionario da Deputación Provicial da Coruña. Artigo 15.–Horas extraordinarias.1.–Terán a consideración de horas extraordinarias aquelas horas de traballo que se realicen sobre a duración máxima da xornada ordinaria de traballo. Non terán en caso ningún o carácter de periódicas nin fixas, e terán que ser propostas pola persoa que exerza a xefatura da unidade, informadas polo Servicio de Planificación e Xestión de Recursos Humanos e aprobadas pola Presidencia da Deputación con anterioridade á súa realización, agás nos supostos de recoñecida urxencia.2.–As horas extraordinarias realizadas terán que compensarse mediante descanso que, como norma xeral, haberá ter lugar dentro dos catro meses seguintes á súa realización. Por necesidades do servizo acreditadas pola xefatura da unidade, poderán compensarse nun período posterior.3.–O número de horas extraordinarias non poderá ser superior a 80 ao ano. Para os traballadores que por calquera causa realizaran unha xornada en cómputo anual inferior á xornada ordinaria, o número máximo anual de horas extraordinarias reducirase na mesma proporción que exista entre as tales xornadas. Aos efectos previstos neste apartado, non se computarán as horas extraordinarias que foran compensadas mediante descanso dentro dos catro meses seguintes á súa realización.4.–As horas extraordinarias compensaranse cun incremento do 75% sobre a hora normal de traballo. No suposto de horas extraordinarias nocturnas ou realizadas en días non laborables, o incremento será do 100%. Entenderanse horas nocturnas as comprendidas entre as 22.00 e as 06.00 horas. Artigo 16.–Indemnizacións. Indemnizacións por razón do servizo. –Será de aplicación o mesmo para o persoal laboral que o establecido na lexislación reguladora das indemnizacións do servizo para os empregados públicos da Administración local. Artigo 17.–Productividade por obxectivos. Sistema xeral e plus especial de productividade. En base ao contemplado no principio número 6 da Planificación Estratéxica 2013-2015, o novo sistema e medidas de incentivo a productividade e o rendemento na Deputación da Coruña estará dirixido a mellora da eficacia na consecución dos obxectivos previamente definidos mediante a medición e evaluación dos correspondentes indicadores dos resultados, a mellora na prestación dos servizos públicos e a obtención da máxima eficiencia na utilización dos recursos humanos e medios dispoñibles. O novo sistema contemplará mecanismos de retroalimentación, posible mellora ou crecemento, vinculado a obtención e mantenemento no tempo de eficiencias e ahorros estructuráis que melloren a sostenibilidad e o aforro presupuestario. O novo sistema, que inicialmente estará vixente para o período contemplado no Plan de Emprego 2013-2015, contemplará como un dos seus principios o seguinte: “dous traballadores, desempeñando o mesmo ou equivalente posto de traballo e percibindo iguales ou similares retribucións, aquel que está respondendo cun especial rendimento, cunha actividade extraordinaria, ou cunha especial calidade nos seus cometidos, estará mellor retribuído e compensado que aquel traballador que só cumpre os estándares básicos do seu posto”. En contraposición ao sistema anterior, non se contemplará a avaliación dos clásicos factores de asistencia o posto de traballo, cumprimento de xornada e horario, os cales se da por suposto que deben ser cumpridos o cen por cen por todos os traballadores da Deputación, senon que se contemplará a avaliación de novos factores para mellorar na eficacia na consecución dos obxectivos previamente definidos, coa medición e evaluación dos correspondentes indicadores dos resultados, para mellorar na prestación dos servizos públicos e para a obtención da máxima eficiencia na utilización dos recursos humanos e medios dispoñibles. Para individualizar a evaluación dos obxectivos marcados e dos resultados obtidos realmente, para cada unidade de acción ou por cada posto de traballo individual, poderanse contemplar factores de evaluación relativos a competencia práctica, colaboración, responsabilidade, iniciativa, volume de traballo e nivel de aportación no cumprimento dos obxectivos globáis. O sistema que se implante deberá respetar o contemplado no principio número 6 da Planificación Estratéxica. Durante a vixencia do novo sistema todo o persoal laboral da Deputación participará no sistema e medidas de incentivo a productividade e o rendemento nas mesmas condicións que o persoal funcionario, sin excepcións. O persoal laboral da Deputación que resulte adscrito a ÁREA DE TESORERÍA E XESTIÓN DE TRIBUTOS o igual que o persoal funcionario adscrito a mesma, terán un novo sistema e medidas de incentivo a productividade e o rendemento unificado e singular para dita área, que tamén respetará o contemplado no principio número 6 da Planificación Estratéxica. De maneira excepcional, o citado persoal laboral que traballe en dita área tributaria, o mesmo que o persoal funcionario adscrito a mesma, terán un sistema e un prazo transitorio entre 2013 e 2015. A participación no sistema singular da área tributaria será incompatible coa participación no citado sistema xeral. O sistema unificado e singular para o persoal da dita área consistirá na reformulación, obxetivación e mellora do vixente sistema e medidas de incentivo á productividade e ó rendimento na xestión recaudatoria, o plus especial de produtividade (PEP). O novo sistema singular ampliará razoablemente e extenderá a todo o personal de dita área tributaria o plus especial de produtividade (PEP), partindo en 2013 do acordo do Pleno da Deputación do 23 de novembro de 2012, e incorporando un sistema e un prazo transitorio para os exercicios presupuestarios 2014 e 2015, de maneira tal que no exercicio 2016 o novo sistema singular do PEP funcione totalmente unificado en dita área. Presupuestariamente o PEP terá un teito ou máximo global anual (para o exercicio 2014 será o establecido no programa 0710/932C do orzamento xeral, baixo a denominación “Área de Tesorería e Xestión de Tributos. Plus especial) e que en ningún caso poderá ser superado. E igualmente o PEP terá uns teitos ou unhas cotas máximas individuáis (neste caso non presupuestarias, pois o teito global anual non se corresponde coa suma das cotas máximas individuáis e nunca poderá ser superado) e diferentes para cada tipo de posto da área tributaria, e que tampouco poderán ser individualmente rebasadas a hora de distribuír anualmente o PEP, sin excepcións. Para o persoal laboral das zonas recaudatorias o acordo do Pleno da Deputación do 23 de novembro de 2012 estableceu uns máximos individuais do PEP para o exercicio 2013 nas seguintes cantidades: para o posto de recadador en 25.000 euros, para o posto de oficial maior en 18.000 euros, para o posto de oficial primeira en 16.000 euros e para o posto de oficial segunda en 14.000 euros. O novo sistema xa unificado empezará no exercicio 2016, establecéndose entre mentres un sistema e un período transitorio descendente e compensado. A contía total do PEP actualizaranse anualmente, a alza ou a baixa, pero non en base ao que estableza a Lei de orzamentos xerais do Estado en relación ás retribucións dos empregados públicos, sinon en base a uns indicadores e parámetros previamente definidos e totalmente referenciados o nivel de cumprimento no exercicio anterior deses obxectivos e dos resultados económicos mellorados a mellora na prestación dos servizos públicos e a obtención da máxima eficiencia na utilización dos recursos humanos e medios dispoñibles. O importe máximo global anual do PEP obterase sumándolle ou restándolle, según proceda, ó máximo do ano inmediatamente anterior o resultado do cálculo da porcentaxe do incremento ou decremento porcentual da Tasa real do ano “n+1” (inicialmente 2015) na Deputación con relación o ano anteriormente cerrado (empezando no 2014) e aplicando dito resultado positivo ou negativo a citada cantidade máxima. Para o seguimiento e medición do cumplimento dos obxetivos económicos en dita área utilizaranse os seguintes indicadores: a taxa, a taxa/cargo líquido e a taxa/número efectivos. En base a eles medirase o rendimento e eficiencia económica na área tributaria, na que ademais anualmente deberá emitirse un informe de cumprimento individual de obxectivos e distribución do plus de productividade a nivel mínimo de xefe de sección/negociado. E terase en conta nos parámetros de cálculo da taxa de cada exercicio as condicións de homoxeneidade de tarifas. Todo o persoal laboral da área tributaria, o igual que o persoal funcionario, participará na percepción do PEP en proporción ao tempo anual efectivamente traballado, descontando o tempo non traballado, e, no caso do persoal temporal, tendo en conta para iso a duración dos seus contratos. En caso de incapacidade temporal por enfermidade común ou accidente non laboral o persoal da área tibutaria non recibirá a parte proporcional do citado PEP, pero recibindo obviamente as retribucións que lle correspondan de acordo á normativa vixente. O PEP retribuirase anualmente referenciado aos resultados obtidos no exercicio anterior, realizando a liquidación ou axustes necesarios no primeiro mes do exercicio seguinte ou, de resultar imposible, percibirase en función dos últimos resultados coñecidos ata a concreción do resultado exacto do exercicio anterior, e regularizándose ao mes seguinte en que se practique a liquidación aos concellos, sexa unha liquidación provisional ou definitiva. Se algún dos citados empregados dos participantes no PEP ofrecese un rendemento inferior ao normal para a súa responsabilidade e posto de traballo, a proposta da dirección da área tributaria e previo informe motivado e xustificado documentalmente do xefe da unidade correspondente, poderá reducirse ou anularse a percepción do PEP, minoración que repercutirá directamente na bolsa do PEP. Artigo 18.–Persoal laboral das zonas recadatorias. Plus especial de produtividade do exercicio 2013. O acordo do Pleno da Deputación do 23 de novembro de 2012 será directamente aplicable o exercicio 2013 e será tamén o marco de referencia económico para concretar o sistema e o prazo transitorio para os exercicios presupuestarios 2014 e 2015, de maneira tal que con PEP do 2013 liquidarase o sistema antiguo e no exercicio 2016 o novo sistema do PEP xa funcionará totalmente unificado na área tributaria. CAPÍTULO VII.–FERRAMENTAS DE ORDENACIÓN DOS RECURSOS HUMANOS Artigo 19.–Obxecto e instrumentos. A. Obxecto. A planificación dos recursos humanos na Deputación, será a base para a eficacia na prestación dos servizos e a eficiencia na utilización dos seus recursos humanos, a través dunha axeitada dimensión, distribución, formación e promoción profesional e mobilidade. B. Instrumentos. a) Rexistro de persoal. b) Cadro de persoal. c) Relación de postos de traballo. d) Plans de emprego ou instrumentos similares de ordenación. A Deputación poderá elaborar plans de emprego ou instrumentos similares para a ordenación dos seus recursos humanos que inclúan: a) Ámbito de aplicación e vixencia. b) Obxectivos. c) Medidas de ordenación de recursos humanos previstas. d) Cronograma detallado da súa implantación e aplicación. e) Informe económico-financeiro. Os plans de ordenación de recursos humanos poderán conter, entre outras, as seguintes medidas de ordenación de recursos humanos: a) Previsións sobre modificación de estruturas organizativas e de postos de traballo. b) Suspensión de incorporacións de persoal externo ao ámbito afectado polo plan, tanto as derivadas de oferta de emprego público como de procesos de mobilidade. c) Medidas de mobilidade voluntaria, entre as cales poderá figurar a convocatoria de concursos de provisión de postos limitados ao persoal do ámbito que se determine. d) Medidas de mobilidade forzosa nos casos de: a. Comisión de servicios forzosa. b. Traslado por motivo de violencia de xenero. c. Reasignación de efectivos. d. Medidas de promoción interna e de formación profesional. e. Medidas de consolidación de emprego. f. Definición de postos de traballo para segunda actividade por razons de saude laboral. g. Incentivos á xubilación anticipada e medidas de excedencia incentivada. Na elaboración e na aplicación dos plans de ordenación de recursos humanos atenderase, con absoluta prioridade, ao principio de igualdade e non discriminación por razón de sexo. Os plans de emprego ou de ordenación de recursos que afecten o persoal laboral serán obxecto de negociación previa na citada comisión paritaria do presente convenio e na mesa xeral de empregados públicos da Deputación. As actuacións previstas para o persoal laboral nos plans de ordenación de recursos humanos desenvolveranse consonte o establecido neste convenio colectivo e na lexislación laboral aplicable. Artigo 20.–Mobilidade. Mobilidade funcional. Mobilidade por razóns de saude laboral. Mobilidade voluntaria por plans de ordenación ou plans de emprego. A. Mobilidade funcional.1. Funcións superiores. –A mobilidade funcional para a realización de funcións superiores, correspondentes ou non ao grupo profesional, requerirá que o traballador reúna todos os requisitos esixidos para o seu desempeño na relación de postos de traballo. As funcións superiores ás do grupo profesional non suporán, en ningún caso, dereito ningún a reclamar o ascenso, que só será posible de acordo coas normas e na forma establecidas no artigo 8 deste convenio colectivo. A persoa traballadora terá dereito a percibir as retribucións correspondentes ao posto cuxas funcións realice.2. Funcións inferiores. –Cando a mobilidade funcional supoña a realización de funcións inferiores, a persoa traballadora terá dereito a percibir as retribucións do posto do que sexa titular. B. Mobilidade por razóns de saúde laboral.1. Cando, por razóns de saúde laboral, o/a traballador/a perciba comunicación de que non é apto para o desempeño da profesión habitual, a Deputación da Coruña deberá establecer outros procedementos de provisión por motivos de saúde noutro posto de traballo.2. O expediente de mobilidade por motivos de saúde iniciarase pola propia Deputación da Coruña, mediante acordo do órgano competente, ou a petición do/da traballador/a afectado/a, acompañado da documentación que xustifique a mesma, e informado polo comité de saúde, ou no seu defecto o comité de empresa, quen fixará a vacante, ou vacantes, que podan ser obxecto desta mobilidade.3. De non existir vacante a ofertar por este sistema, garantirase as retribucións, evitando o esgotamento do tempo de incapacidade temporal, e mantendo as retribucións do posto de traballo. C. Mobilidade voluntaria por plans de ordenación ou plans de emprego. Se como consecuencia da aplicación destes plans, de ordenación ou de emprego, fose necesaria a mobilidade ou cobertura de postos/prazas, antes de utilizar as medidas de mobilidade forzosa abrirase un proceso de mobilidade voluntaria para a cobertura dos citados postos/prazas. Esta mobilidade poderá ser incentivada a nivel retributivo para compensar o cambio de situación. CAPÍTULO VIII.–PRESTACIÓNS SOCIAIS Artigo 21.–Axudas. O persoal laboral fixo do cadro de persoal da Deputación Provincial da Coruña terá as mesmas prestacións sociais que en cada momento resulten legalmente de aplicación para o persoal funcionario da Deputación. Artigo 22.–Persoal excluído. O persoal laboral temporal contratado por calquera das modalidades de duración determinada en desenvolvemento de convenios e/ou con cargo a subvencións ou a calquera outro tipo de financiamento procedente doutras administracións públicas, así como para obras ou servizos determinados que non constitúan funcións legais específicas propias das Deputacións Provinciais, quedará excluído do réxime de prestacións sociais cando a duración inicial do contrato sexa inferior ou igual a un ano. CAPÍTULO IX.–RÉXIME DISCIPLINARIO Artigo 23.–Normativa aplicable. Estarase ao establecido no título VII da Lei 7/2007, do 12 de abril, do Estatuto Básico do Empregado Público. En ningún caso poderán incluírse dentro dos regulamentos de funcionamento interno dos diferentes centros dependentes da Deputación relacións de faltas e sancións iguais ou distintas ás reguladas na normativa anteriormente citada. Artigo 24.–Faltas: tipificación, sancións, prescrición. A tipificación das faltas, as sancións delas e a súa prescrición serán as que en cada momento resulten legalmente de aplicación para o persoal funcionario da Deputación Provincial da Coruña. Artigo 25.–Procedemento disciplinario e medidas provisionais. Aplicaranse igualmente as normas de procedemento e as medidas provisionais que en cada momento resulten legalmente de aplicación para o persoal funcionario da Deputación Provincial da Coruña. CAPÍTULO X.–COMITÉ DE SEGURIDADE E SAÚDE LABORAL Artigo 26. O comité de seguridade e saúde laboral réxese polo establecido na normativa vixente de prevención de riscos laborais e máis polo Regulamento de funcionamento interno do comité de seguridade e saúde, aprobado polo acordo unánime dos seus integrantes do 4 de maio de 2004, vixente na actualidade. Artigo 27.–Protección da saúde.1. A Deputación da Coruña garantirá a correcta vixilancia da saúde de todos os/as seus/súas traballadores/as, por medio das probas e exames médicos previstos neste artigo.2. As probas e exames médicos serán acordes ás funcións que se realizan en cada categoría e diferenciandos en función dos riscos específicos dos respectivos postos de traballo. As probas médicas serán, por iso, específicas e repetiranse coa periodicidade suficiente para detectar posibles alteracións.3. Os exames médicos serán voluntarios, agás aqueles imprescindibles para avaliar os efectos negativos das condicións de traballo sobre a saúde, para protexer a saúde, ou se, polas características do posto de traballo, a saúde do/da traballador/a puidera constituír un perigo para si mesmo, para os demais traballadores/as ou para outras persoas.4. A periodicidade das probas será como mínimo anual, podendo ser menor se o caso o require.5. O resultado das probas terá carácter persoal e privado, polo que o seu uso e difusión suxeitarase ao previsto na normativa vixente sobre esta materia.6. As probas e exames efectuaranse, de ser posible, dentro da xornada laboral. O tempo empregado será o estritamente necesario, incluíndo o de desprazamento, e considerarase para todos os efectos como tempo efectivo de traballo no caso das probas de carácter obrigatorio. Nestes suposto os gastos de transporte correrán a cargo da Deputación da Coruña.7. No suposto de probas ou exames obrigatorios efectuados fóra da xornada laboral o tempo empregado nos mesmos será compensado deducíndose da súa xornada laboral. Artigo 28.–Saúde pública.1. A Deputación da Coruña desenvolverá as accións e medidas en materia de seguridade e saúde laboral que sexan necesarias para lograr unhas condicións de traballo que non afectan a saúde dos/das traballadores/as.2. A formulación destas accións e medidas deberán estar encamiñadas a lograr unha mellora da calidade de vida e ambiente de traballo, a desenvolver obxectivos de promoción e defensa da saúde, mellora das condicións de traballo, potenciación das técnicas preventivas como medio para a eliminación de riscos na súa orixe, a participación sindical nos centros de traballo, e a dotarse dunha planificación preventiva de acordo coa Lei de prevención de riscos laborais. Os representantes dos traballadores/as participarán e velarán polo seu cumprimento en todo momento.3. As técnicas preventivas deberán tender á eliminación do risco para a saúde da persoa traballadora, desde a súa propia xeración, tanto no que afecta ás operacións que se realicen como aos elementos empregados no proceso.4. A formación en materia de saúde laboral e o adestramento profesional é un dos elementos esenciais para a mellora das condicións de traballo e seguridade: as partes asinantes do presente convenio significan a importancia da formación como elemento de prevención e comprométense, así mesmo, a realizala de forma eficiente. Artigo 29.–Roupa de traballo.1. A Deputación da Coruña facilitará a todo o persoal ao seu servizo a roupa de traballo e calzado profesional homologado e de uso obrigatorio. Tamén facilitará os equipos de protección individual axeitados para o desempeño das súas funcións, cando as condicións e a natureza do traballo o requiran.2. Os equipos de protección individual deberán empregarse cando os riscos non se poidan evitar ou non se poidan limitar por medios técnicos de protección colectiva ou mediante medidas, métodos ou procedementos de organización do traballo. Os equipos de protección individual repoñeranse sempre que sexa preciso.3. A Deputación da Coruña facilitará cada dous anos, naqueles postos que resulte preciso, un equipamento completo de inverno e outro de verán, que serán entregados na primeira semanda de outubro e maio respectivamente. No caso de rotura dalgún dos elementos do equipo, este será substituído. Artigo 30.–Formación dos traballadores e traballadoras.1. A Deputación da Coruña, directamente, ou a través dun servizo externo, impartirá aos/ás seus/súas traballadores/as a formación teórica, e práctica, suficiente e axeitada en materia preventiva, especifica dos riscos propios do seu posto de traballo ou función, tanto no momento da súa contratación como cando se produzan cambios nas súas funcións.2. Esta formación tamén será impartida cando se introduzan novas tecnoloxías ou cambios nos equipos de traballo e repetirase periodicamente, de ser necesario.3. A formación referida neste artigo impartirase sempre dentro da xornada de traballo. No caso de non ser posible, o tempo investido será descontado da mesma. CAPÍTULO XI.–CLÁUSULA DE DESCOLGUE Artigo 31. De conformidade co establecido no artigo 82.3 do vixente Estatuto dos Traballadores, cando concorran causas económicas, técnicas, organizativas ou de produción, por acordo entre a empresa e os representantes dos traballadores lexitimados para negociar un convenio colectivo conforme ao previsto no artigo 87.1, poderase proceder, previo desenvolvemento dun período de consultas nos termos do artigo 41.4, a inaplicar as condicións de traballo deste convenio e para as materias, coas condicións, procedemento, requisitos, límites, alcance e efectos previstos no devandito artigo 82.3. CAPÍTULO XII.–DEREITOS SINDICAIS Artigo 32. As partes remítense e acatan no que aos dereitos sindicais respecta, ao que dispoñen e regulan os vixentes Estatuto dos Traballadores, Estatuto Básico do Empregado Público e Lei orgánica de liberdade sindical, así como os acordos sindicais vixentes ou novos que se acaden na propia Deputación da Coruña. CAPÍTULO XIII.–SOLUCIÓN EXTRAXUDICIAL DE CONFLICTOS Artigo 33.–Solución extraxudicial de conflitos. As partes asinantes do presente convenio acordan, como mecanismo de resolución e mediación nos posibles conflictos ou discrepancias significativas e insolubles, o diálogo e a negociación.2. Esgotadas as vías de negociación e diálogo, a resolución extraxudicial de conflictos deberá levarse a cabo por procedementos de mediación e arbitraxe, sempre e cando o ordenamento vixente o permita.3. Mediante o procedemento de arbitraxe as partes poderán acordar, de mutuo acordo, encomendar a un terceiro a resolución de calquera conflicto, comprometéndose de antemán a acepta-lo contido desta.4. O acordo logrado a través da mediación ou da resolución de arbitraxe terá a mesma eficacia xurídica e tramitación que os pactos e acordos regulados por Lei, sempre que quen adoptase o acordo subscrito ou compromiso arbitral tivese a lexitimación que lles permita acordar, no ámbito do conflicto, un pacto ou acordo conforme ao previsto pola lei.5. Estes acordos serán susceptibles de impugnación. Especificamente, caberá recurso contra a resolución arbitral no caso de que non se observaran, no desenvolvemento da actuación arbitral, os requisitos e formalidades establecidos para o efecto ou cando a resolución versase sobre puntos non sometidos á súa decisión, ou que esta contradiga a legalidade vixente.6. A utilización destes sistemas efectuarase conforme aos procedementos que regulamentariamente sexan determinados tralo acordo cos representantes do persoal conforme ao regulado actualmente a este respecto. En todo caso, o esgotamento do procedemento previo ante a mesa, os procedementos de solución de conflictos e de conciliación e mediación, así como de arbitraxe, seguirán o Acordo Interprofesional Galego sobre Procedementos Extraxudiciais de solución de conflictos de traballo, segundo o publicado no DOG de 4 de maio de 1995. DISPOSICIÓNS ADICIONAIS Disposición adicional PRIMEIRA.–Consolidación do emprego temporal. A Deputación da Coruña poderá realizar convocatorias extraordinarias para a consolidación de prazas ou postos de carácter estrutural, que se atopen dotadas orzamentariamente, e que estean a ser desempeñadas por persoal temporal e interino con anterioridade ao 1 de xaneiro de 2005. Os procesos de consolidación de emprego regularanse en base aos seguintes criterios básicos: a) De non dispor de instrumentos de ordenación de recursos humanos, a Deputación da Coruña comprométese a elaborar e aprobar no prazo máis breve posíble unha relación de postos de traballo ou instrumento organizativo similar, no que se garantirá a participación do persoal, e que servirá de referencia para determinar os postos estruturais. b) Son procesos extraordinarios que só poderán ser desenvolvidos coa finalidade, características e alcance establecidos neste convenio e na normativa de aplicación. c) Os procesos garantirán os principios de igualdade, mérito, capacidade e publicidade. d) O contido das probas relacionarase coas tarefas e funcións habituais a desenvolver nos postos ou prazas obxecto de consolidación. e) Os procesos selectivos terán carácter aberto e garantirán a libre concurrencia, sen prexuízo do establecido para a promoción interna e das medidas de discriminación positiva previstas neste convenio e a normativa de aplicación. f) Na fase de concurso poderá valorarase, entre outros méritos, o tempo de traballo prestado nas administracións públicas e a experiencia nos postos ou prazas obxecto de convocatoria. En calquera caso, a valoración de méritos, que só se aplicará aos aspirantes que superasen a fase de oposición, só poderá outorgar unha puntuación proporcionada que non determinará, por sí mesma, o resultado do proceso selectivo. g) Procurarase facilitar ao persoal, dentro dos plans de formación, ou a través de plans específicos, formación axeitada para a superación dos procesos de consolidación. Disposición adicional SEGUNDA.–Funcionarización de persoal laboral.1. Os procesos de funcionarización terán como obxectivo regularizar aquelas situacións nas que tarefas e funcións que, segundo a normativa vixente, deberían de ser prestadas por persoal funcionario, estean a ser desempeñadas por persoal laboral.2. Os procesos de funcionarización respectarán os seguintes aspectos básicos, con independencia daquelas outras cuestións e criterios que, en aplicación da normativa vixente, deban de ser respectados en cada momento. a) Os procesos de funcionarización regularanse polas bases específicas da convocatoria b) Poderán participar nos procesos o persoal laboral fixo que desempeñe funcións propias de persoal funcionario, e reúnan os requisitos xerais de acceso ao emprego público establecidos no presente convenio e na normativa aplicable. c) Facilitarase ao persoal, dentro dos plans de formación, ou a través de plans específicos, formación axeitada para a superación dos procesos de funcionarización Disposición adicional TERCEIRA.–Actualización das contías das retribucións. Durante o período de vixencia do presente convenio, as retribucións establecidas no mesmo experimentarán o incremento que determine a lexislación do Estado para o persoal o servizo das administracións públicas, sen prexuízo das adecuacións necesarias para asegurar que as asignadas a cada posto de traballo garden relación con contido, especial dificultade técnica, dedicación, responsabilidade, perigosidade ou penosidade do mesmo, así como as que se deriven do grado de consecución dos obxectivos fixados e do resultado individual da súa aplicación. Disposición adicional CUARTA.–Homologación das condicións retributivas das persoas traballadoras da Deputación da Coruña. As partes que asinan este convenio colectivo, comprométense a traballar pola homologación total das condicións retributivas de todo o persoal da Deputación da Coruña, atendendo ó principio universal de “a igual traballo igual salario”. Disposición adicional QUINTA.–Da adecuación da Lei de Procedemento administrativo á xestión do persoal en materia de permisos, licenzas, vacacións e outro dereitos da persoa traballadora da Deputación da Coruña. Aplicarase íntegramente o establecido no Decreto 264/1994, do 29 de xullo, da Consellería da Presidencia e Administración Pública da Xunta de Galicia. Disposición adicional SEXTA.–Sobre a provisión de vacantes, contratación e ingreso. A todo o non previsto no capítulo III. Provisión de vacantes, contratación e ingreso, seralle de aplicación a normativa vixente para os empregados públicos en réxime laboral. Disposición adicional SÉTIMA.–Sobre a seguridade e saúde laboral: especial atención aos riscos psicosociais. Os riscos psicosociais son a maior lacra na saúde laboral nas administracións públicas. Por este motivo o Servizo de Prevención de Riscos debe priorizar e fomentar a loita para minimizar esta situación. Os asinantes deste convenio acadan o compromiso de levar adiante un protocolo de actuación que inclua entre outras medidas:  Avaliación individual de cada posto/praza sobre a tipoloxía de riscos que lle poden afectar.  Deseño de cuestionarios específicos para recoller a información do persoal traballador.  Entrevistas individualizadas para aclara/completar a información recollida nos cuestionarios.  Medidas de información a todo o persoal para concienciar da impotancia do problema da saúde laboral.  Formación específica para cambiar hábitos tendentes ao mantemento ou a aparición das condutas que alimentan os risco psicosociais. Disposición adicional OITAVA.–Xestión dos equipamentos e roupa de traballo.  A xestión de todos os equipamentos de traballo farase en almacén centralizado.  Crearase unha base de datos que recolla todos os postos que necesitan subministración cos datos necesarios para o idóneo uso individualizado destas equipacións.  A adquisición das equipacións farase mediante concurso bianualconxunto.  As equipacións serán subministradas previa entrega por parte do persoal da equipación anterior.  Manterase un fondo de almacén que permita a substitución no momento en que xurda a necesidade. DISPOSICIÓNS FINAIS Primeira. –No texto deste convenio utilizouse o masculino como xenérico para englobar aos traballadores e ás traballadoras, aos funcionarios e funcionarias, sen que isto supoña a ignorancia das diferenzas de xénero existentes, aos efectos de non realizar unha escritura demasiado complexa. Segunda. –Este convenio substitúe na súa total integridade ao anteriormente vixente, constituíndo un todo indivisible. ANEXO.–TÁBOAS SALARIAIS